Patient Protection and Affordable Care Act

Patient Protection and Affordable Care Act (PPACA), forkortet Affordable Care Act (ACA) og kalt Obamacare,  er en amerikansk føderal lov vedtatt av Kongressen i 2010.

Loven har som formål å sørge for prismessig overkommelig behandling og innfører en offentlig helseforsikring i USA, som hittil hadde basert sitt helsevesen på private helseforsikringer, med det resultat at omkring 32 millioner amerikanere ved lovens vedtagelse ikke var forsikret.«Syv stemmer reddede Obamas sundhedsreform», Politiken 22. mars 2010

Kjernen i Obamacare var hentet fra et forslag fra republikanerne, og burde gjort reformen tålelig for dem. I stedet gikk de inn for å få USAs høyesterett til å omstøte helseloven;David Frum, taleskriver for W. Bush i Aftenposten innsikt januar 2012 selv Mitt Romney, som hadde innført en lignende helselov i 2006 da han var guvernør i Massachusetts; først kjent som Mass Health,Susan Broseley: Massachusetts healthcare reform model haunts Romney as he seeks presidency, the Guardian 24. juni 2012 senere Romneycare. Det er sagt at uten Romneycare, ville det neppe vært noen Obamacare.Jessica Taylor: Mitt Romney finally takes credit for Obamacare, 2015 

Høyesterett fant i juni 2012 at Obamas helselov ikke var forfatningsstridig.Ritzau/Reuters: «Højesteret godkender Obamas sundhedsreform», Information 28. juni 2012

Loven har ført til at antallet amerikanere uten helseforsikring gikk ned fra 16 % i 2010, til 8,9 % i 2016. Republikanerne har imidlertid vært negative til loven, og Obamas etterfølger Donald Trump signerte en presidentordre samme dag som han ble innsatt som president som skal «minimere lovens økonomiske byrde i påvente av avskaffelse». I mars 2017 la Trump fram et lovforslag som ville redusere krav til forsikringsdekning og dermed kostnader. Trump greide ikke å få tilstrekkelig mange av sine partifeller med på forslaget, og lovforslaget ble trukket tilbake.

Se også
 Helsereform i USA

Referanser

Kategori:Barack Obamas regjering
Kategori:Lover i USA
Kategori:Lover av 2010
Kategori:Helse i USA
Kategori:Helsepolitikk
Kategori:Reformer
Kategori:2010 i USA